
اللهم صل على محمد وعلى آل محمد. كما صليت على إبراهيم وعلى آل إبراهيم؛ إنك ميد مجيد. وبارك على محمد وعلى آل محمد كما 
باركت على إبراهيم وعلى آل إبراهيم إنك حميد مجيد. 

إن شاء الله هنتكلم النهاردة عن الصراع» صراع الإنسان مع الشيطان؛ من المهم جدا واحنا ماشين في الطريق إلى الله -سبحانه وتعالى- إنك 
تعرف عدوك. مصيبة لو الإنسان بيبقى في وقت الحرب ورايح قاعد جنب عدوه وبعدين بيقول له تصدق احنا قوتنا قد كذا والواحد تعبان 
من كذا وقاعد بقى بيفضفض له يعنى. فيقينا لو انت معرفتش عدوك مش هتعرف تكمل الطريق أو هيسهل إنك تُقْمَنَصء يعنى هيسهل إنك 
انت تقع بل أحيانا هيسهل إنك تجند يعنى تبقى واحد من جند أعدائك» كما إن الله -سبحانه وتعالى- أمرنا أن نتعرف عليه وأمرنا أن نتعرف 
على البشر أو على الإنسان من حيث هو إنسان, ربنا -سبحانه وتعالى- أمرنا أن نتعرف على المخلوقات من حولناء وعلمنا وفهمنا وبين لنا 
أن من هذه المخلوقات أعداءء يعنى فيه مخلوق عدو؛ هو بيكرهك وعايش عشان يفسدك» وکل خير انت فيه هو لا يريده لك» وکل شر 
يريده لك. وبيبذل من الوقت والجهد والمال عنده استعداد إن هو يضحي بحاجات كتير قوي» عنده استعداد إنه هو يعمل عمليات انتحارية 
عشان ينفذ هدف» هدفه إيه؟ هدفه إضلالك! فقط؟! فقط! قال -تعالى-: "إن الشَبْطَانَ لَكُمْ عَدُوٌّ فَاتَحْذُوهُ عَدُوًا إا يَدْعُو جزبۀ لِيَكُونُوا 
من أَصْحَابٍ السّعيرٍ" فاطر ٠:‏ الشيطان عنده حزب, الشيطان نزل أرض المعركة واحنا هنتكلم النهاردة عن آيات من سورة الحجر وبتشرح 
بداية الصراع وأول الصراع وأحاديث النبي -صلى الله عليه وسلم- مليئة بمسألة هذا الصراع. 


الشيطان عدو وعنده استعداد إنه هو يعمل عمليات انتحارية» يعنى عنده استعداد إنه هو يحرق ميت شيطان عشان واحد بشري فقط من 
بني آدم مش بس مش يُْضَلء إنه يمشى في طريق إضلاله» يعنى إنه ياخد خطوة عنده استعداد يحرق فيها ميت شيطان, مش يرق فيها 
معلومات ولا يحرق فيها وقت» عنده استعداد إنه هو فيه جيش كامل يتم كما حديث الساحر اللي بيأخذ و من السماء وبعدين يبدأ 
يجند الشيطان ويجند شياطين الجن وشياطين الجن تعمل إيه؟ تاخد معلومة من السماء في تناقل الأخبار ترتفع إلى أعلى درجة من الدرجات 
حيث تسمع تناقل أخبار السماء من الملائكة وبعدين إيه؟ تبدأ تنقلها لبعضها البعض» فلما بعث النبي -صلى الله عليه وسلم- أغلقت 
السماء "وائ لَمَسْنَا السَمَاءَ فَوَجَذْنَاهَا مُلِنَتْ حَرَسَا شَّدِيدًا وَشُهْبًا" لأن الوحي هينزل» ومعنى إن الوحي هينزل الوحي ده لازم يكون 
له حصانة معينة؛ لازم يكون له عصمة معينة» ولازم يكون ليه حرس» القرآن مش هينزل وينفع يبقى فيه حاجة جنبه» فعشان القرآن ينزل 

لازم يبقى فيه حصانة نازلة من ملائكة السماء مع جبريلء يعنى سيدنا جبريل "غَا الْمَيْبِ فلا يُظْهِرُ عَلَى غَيْيِهِ أَحَدَا * إلا من ازتضى من 


وَسُولٍ فَإنهُ يَسْلّكُ من بَيْنِ يَدَيْهِ ومن خَلْفِهِ رَصّذَا" إن فيه ملائكة راصدة جبريل قبل ما ينزل وأمامه وخلفه ومن حوله من كل 


8 ۶ 


جانب عشان القرآن ينزل إيه؟ على النبي -صلى الله عليه وسلم- فلا يتغير فيه كلمة. 


الشياطين بقى لما وجدت السماء ملئت حرسا شديدا وشهبا عمالة تعمل إيه؟ هو عايز يجيب برضه أخبار» والساحر هو جنده» الساحر ده 
واحد مجند, يعنى واحد خلاص هو جنده بقى عدو ومن أعداء إيه؟ أهل الإيمان, فيعمل إيه؟ عنده استعداد إن الشيطان, النبي -صلى الله 
عليه وسلم- قال "فيقف أحدهم فوق الآخر" بحيث إن هو لو لقط جملة أو كلمتين يقوم هو يعمل إيه؟ يقوم يديها للي بعده» يجيله شهاب 
بحرقه يقوم يديها للي بعده» يجيله شهاب يحرقه. يجيله شهاب عشان توصل ربع كلمة عشان يديها للساحر يزود عليها ميت كلمة عشان 
الساحر يعرف يضل بيها الناس» متخيلين عنده استعداد يحرق كام شيطان من السماء للأرض عشان ربع كلمة تيجي عشان الراجل يضيف 
عليها ميت كذبة عشان يقول للناس ده أنا بادعي الغيب أو بعلم الغيب عشان الناس تبتعد عن كلام الله -سبحانه وتعالى-. 

الغنم أو بداية القصة يعنى فيه كتاب حلو إغاثة اللهفان من مصايد الشيطان لشيخ الإسلام ابن القيم اتكلم فيه شوية عن موضوع صراع 
الشيطان ده» أحاديث النبي حعليه الصلاة والسلام- طبعا مليئة للي عايز يستزيد من الأحاديث في شرح الأحاديث» الشيخ رفاعي سرور 
ليه كتاب امه "عندما ترعى الذئاب الغنم" ده برضه كتاب خطير في هذا الباب. 


نقطة إن النبي -عليه الصلاة والسلام- شبه الشيطان بالذئب وشبه الإنسان أهل الإبمان بالغنم "فنا يأكل الذئبُ منّ الغنم القاصية"' فسمى 
الشيطان الذئب» كأنه شبه الشيطان بالإيه؟ بالديب وكأنه شبه أهل الإعان بالإيه؟ بالغنم؛ الغنم طول ما هو ماشي مع بعضه الذئب ميعرفش 
يإيه؟ يجيبه, لكن امتى الذئب يهجم على الغنم؟ يهجم الذئب على الغنم لما تقصى لما تبتعد أحد الغنم عن قطيع الغنم فإذا بالذئب يهجم 
عليها. عشان كده النبي -عليه الصلاة والسلام- بيقولك: "إن الشَيْطانَ قد أيس أن يَعْبْدَهُ A‏ في جَزِيرَةٍ العَرّب -يعنى يأس الشيطان 
إنه يتعبد في جزيرة العرب- ولك في التّحْرِيشٍ بِيْنَهُمْ"'. يعنى إيه في التحريش بينهم؟ الدين مش هيقوم إلا بحاجتين إلا بالتوحيد والاجتماع, 
فالشيطان عنده استعداد إنه ينزل من الحدف الأعلى للهدف الأقل؛ عارف أنا إيه؟ أنا كان نفسي إن أنا أبقى من أئمة الدين» أبقى من 
"السابقين السابقين" فمعرفتش أبقى من المقربين خليك من إيه؟ من أصحاب اليمين» خليك من الإيه؟ من المتقين؛ من الأولياء الصالحين؛ 
معرفتش أبقى من الشهداء خلينى أبقى مع الأولياءء لكن الشيطان كما أن الإنسان عنده تدريج» الشيطان كذلك عنده تدريج» يعنى عنده 
استعداد إنه هو ينزلك من مرتبة عالية لمرتبة إيه؟ أقل؛ فالشيطان بيقولك الهدف الرئيسي إن الناس تشرك» طب هو دلوقتي عشان الناس 
تشرك معرفش» بعد وجود القرآن وربنا -سبحانه وتعالى- وعده بحفظ القرآن و"أنا ن تََّلنَا الذّكرَ وَإِنَّ لَه خَافِظُونَ" وبعد بعفة البي 
حعليه الصلاة والسلام- والنبي حعليه الصلاة والسلام- أقام أعلى عبوديات عبر التاريخ» الأرض تحقق فيها عبوديات لم تكن تنحقق من 
قبل هنا أيس الشيطان» يعنى يئس الشيطان أن يُعبد مرة أخرى, لإن الشيطان وصل لرحلة من المراحل إن الناس كانت بتعبده» كان بيحرك 
الناس يمين شمال, فلما الشيطان يئس أن يعبد في جزيرة العرب قالك إيه؟ قالك خلاص أنزل, هو دلوقتي عايزين إيه؟ هو الدين عشان يقوم 
لابد من التوحيد» طيب التوحيد عشان يقوم وأمر الله عشان يقوم لابد من إيه؟ من اتحاد المسلمين طب نعمل إيه بقى؟ نحرش بينهم لما خرش 
بينهم يحصل إن الناس يبقوا أحزاب» يبقوا شيع» يبقوا فرق» يبقوا جماعات» يبقوا أفراد مختلفين؛ فبالتالي ميعرفوش يقيموا الدين, فبالتالي أنا 
حققت الإيه؟ الهدف» صحيح مش الحدف الرئيسي اللي أنا كنت عايزه» لكن أنا حققت طريق من طرق الوصول إلى الهدف ويبقى الحدف 


ا 1 له أ 
أخرجه ابو داود والنسائي وأحمد 
۲ 
صحيع مام 

عنده استعداد يا جماعة يعمل وهنتكلم على بيئات الشيطان, الشيطان له أعمال وبيئات يعنى له أعمال وبيئات. 


"نا بريد الشَتِطَانُ إن يُوقِعَ بَنِتَكُمْ لْعَدَاوَةَ وَالْبَعْضَاءَ في افر وَالْمَيْسِرٍ وَيَصدَّكُمْ عن ذكْر الله وَعَنِ الصّلاةٍ فَهَلْ أَنثم مُنَهُونَ" 

الشيطان عنده استعداد يعمل لعبة؛ اللعبة ديه اسمها الميسر والناس تدفع فيها فلوس ويجمع الناس ويروح يؤز الناس ويجيلك يعقد يكلمك 
ويوسوس لده ويكلم مع ده ويؤز ده ويحسك ده ويسوق ده» وده مش عارف يوصل له يقوم يخلي أبوه يضغط عليه ده مش عارف أبوه 
يوصل له يقوم يخلي مراته تضغط عليه يخلى أصحابه يضغطوا عليه» بكل طريق عشان الناس تقعد على مائدة الإيه؟ على مائدة الميسر عشان 
إيه؟ عشان يختلفوا مع بعضهم البعض» عشان ينفقوا المال في غير ما أراد الله -سبحانه وتعالمت, عشان يحصل ما بينهم وبين بعض عداوات 
و#مية؛ اللي هو فلان لا لا لا أبدا ده مش فريقي والتاني لا لا لا وبحصل عندهم عداوات "يريد الشَيْطَانُ إن يُوقعَ بَينَكُمْ الْعَدَاوَةَ وَالْبَغْضَاءَ" 
طيب العداوة والبغضاء هتحصل إيه؟ ما احنا اتفقنا أهو إن الشيطان هدفه الرئيسي هو الإشراك لو مفيش إشراك يبقى فيه إيه؟ تفتيت 
المسلمين, لو مفيش إشراك يبقى فيه إيه؟ تفتيتت المسلمين ليه؟ لأن التوحيد لن يقوم إلا بامجموع: لإن الدين الإسلامي لن يقوم إلا عجتمع 
المسلمين, فيقوم يخلي المسلمين بعد ما كانوا مجموعات, جماعات قوية؛ بعد ما كانوا أمة "إِنَّ هُذِهِ أَمَدَكُمْ امه وَاجِدَةَ' > يخليهم إيه؟ 
يخليهم متفرقين» شيع, أحزاب» جماعات» فرق فيحصل إيه؟ يحصل إن كل واحد فيهم بمشي بدماغه يقول لك أنا رئيس جمهورية نفسي» 
معدش فيهم شيء رابط» معدوش ينتموا للدين» معدوش ولاؤهم للدين» معدوش قوقم للدين» معادوش جند الدين» فيحصل إيه؟ يحصل إن 
هما ميقدروش للأسف كل واحد كفرد ميقدرش يقيم الدين لإن هو الدين مجموع عبادات» مجموع أعمال, مجموع فرائض» مجموع سنن» مجموع 
شرائع» مجموع عقائد, كل إنسان بيستطيع إنه يفعل فيه جزء معين على قدر إمكاناته» ولا يستطيع أحد إن يكون مثل النبي -صلى الله عليه 
وسلم-, النبي حعليه الصلاة والسلام- قدر إنه هو يحقق الدين كله إيه؟ كفرد لكن ده مين؟ ده أكبر عزيمة عبر التاريخ, يعنى الأنبياء كلهم 
معندهومش عزية النبي -صلى الله عليه وسلمت ده أفضل وأحب خلق الله إلى الله. ده أفضل أولوا العزم من الرسلء يعنى إذا فيه رسل 
أصحاب عزائم؛ ده أكبر عزبمة من أولوا العزم من الرسل» فبعد موت النبي -صلى الله عليه وسلم- فعل النبي -عليه الصلاة والسلام- مين 
اللي يحققه؟ الأمة كلهاء كل واحد هياخدله إيه؟ هياخد جزء جزء جزء جزء على قدر همم الناس فيبقى المجموع كله هو إيه؟ هو تحقيق الدين. 


طيب طبعا يعنى أنا هتكلم على المعركة: بداية المعركة أصلًا خالص أول ما خلق الله آدم؛ سيدنا آدم ربنا -سبحانه وتعالى- قبل خلق آدم - 
عليه السلام-كان بيسكن الأرض الجن, الجن خلقوا قبل آدم؟ آه خلقوا قبل آدم. وبعدين لما الجن سفكت الدماء وقتلت وعاست في الأرض 
الفساد» وكان من الجن دول كان إيه؟ كان فيه رئيسهم اللي هو اللي هو أصبح إبليس, كان بيعبد ربنا -سبحانه وتعالى- لکن كان جواه إيه؟ 
كبر» كان جواه إيه؟ كبر. الكبر ده ظهر عند الاختبار» طيب هو كان بيعبد ربنا وكان جواه كبر؟ آه» يعنى کان بيجي الدرس وجواه كبر؟ آه» 
كان بيقعد مع الجن الصالحين وجواه كبر؟ آه, كان عادى جدا كان بيعبد ربنا ويرتفع ويرتفع ويرتفع لحد ما وصل إن هو كان بيسموه طاووس 
الملائكة, أو كان يعبد ربه في السماء لأنه حضر خلق آدم. 

الله -سبحانه وتعالى- أراد إن يكون هناك عبد يعبد الله على إرادة» فخلق آدم حعليه السلام- سيدنا آدم نبي أول ما خلق الله آدم خلق 
طينة» صلصال طينة قبضها الله -سبحانه وتعالى- من قبضة من جميع الأرض. الأرض دي كوكب من الكواكب بتلف حولين الإيه؟ المجموعة 
الشمسية اللي هو جزء من السماءء لكن الله شرفها بأن ذكرهاء يعنى إيه؟ يعنى لو احنا هنتكلم في السماوات فالأرض جزء من الإيه؟ من 
السماوات» لكن دايا يقولك إيه؟ السماوات والأرض» قال يعنى الأرض مفيش إلا هي» لكن ده من تشريف الله -سبحانه وتعالى- هذه 
الأرض أن ذكرها الله -سبحانه وتعالى-. 

اله -سبحانه وتعالى- قبض قبضة من جميع الأرض» وخلق آدم من طينةء وكان آدم كما قال البي -صلى الله عليه وسلم- مجندل في طينته 
ا شاء الله -سبحانه وتعالى- أن إيه؟ أن بمكث. فجعل إبليس -إبليس ده كان إيه؟- كان جني مع الملائكة "إلا إبليس گان من الجن فَفَسَقَ 
عَنْ أَمْرِ َيِه" كان جني» طبعا تخيل كده انت إيه؟ طلعت برة كده والملائكة كلها بتسجد والجن أو إبليس من الجن كان إيه؟ كان 
بيعبد ربه مع الملائكة, وبعدين فجأة لقوا طينة كده مجندلة ستين ذراعاء يعنى قد البرج ده مثلاء لو قولنا الدور ٣‏ مترء الذراع مثلا ٠٠‏ سم 
أو ۷۰ سم فيعني تقريبا مثلا ۱۳ دور ماشى كده أو ٠١‏ أدوارء على حسب طول السقف بقى زی ما احنا شايفينه یعنی» تخيل كده انت 
فجأة خرجت الملائكة والجن فوجدوا إيه؟ وجدوا رجل أو وجدوا طينة» هذه الطينة مجندلة, واحد نابم كده طيني» صلصال محطوط كده ما 
شاء الله إن يمحكث. الملائكة سألت هو ده مين؟ هو هيعمل إيه؟ هو مخلوق ليه؟ الطيني ده وظيفته إيه؟ الله -سبحانه وتعالى- قال: "ِن جَاعِلٌ 
في الأرض خَلِيفَة' أنا سأخلق من يسكن هذه الأرض ويخلف هذه الجن ويخلف بعضه بعض ويكون قائم بأمر الله -سبحانه وتعالمت 
في هذه الأرضء "قَالُوا أَتَْعَلُ فِيها من يُفْسِدُ فيها وَيَسْفِكُ الدّمَاء" > ما عرفوا منين؟ ما کان فيه مخلوقات قبل كده بتسكن الأرض 
بتعمل إيه؟ بتسفك الدماء "قَالَ إِيّ أَعْلّمُ مَا لا تَعْلَمُونَ" » إبليس في الفترة دي كان بيعمل إيه؟ إبليس كان بيعبد ربنا بس هو قاعد 
قرر إنه يمستكشف استكشاف مختلف, الملائكة سألت» إبليس اشتغل. دخل جوا آدم فجعل يدخل من فمه ويخرج من دبره» دخل مشى في 
الإيه؟ في الجهاز الحضمى احنا عندنا البق وبعد كده البلعوم وبعد كده المعدة وبعد كده الأمعاء الدقيقة وبعد كده الأمعاء الغليظة وبعد كده 
يخرج منين؟ من الدبر» هو مشي في القناة الحضمية دخل من فمه خرج من إيه؟ من دبره» دخل من أذنه خرج من أنفه» إيه ده؟ ده عنده 
تجاويف, التجاويف دي هتتملى ازاى؟! بيعمل إيه؟ فجعل إبليس يطيف به كما قال النبي -صلى الله عليه وسلم-: الله لما خلق آدم على 
هيئته تمددًا في الجنة ما شاء الله "فَجَعَلَ إِبْلِيسنْ يُطِيفْ به"” فلما دخل من هنا طلع من الناحية التانية قالك ده فيه إيه؟ ده لعبة ده احنا ممكن 
نلعب معاه ده» فعلم أنه أجوف لا يتمالك» يعنى ده محتاج حاجة تملاه» طب ما أنا أملاه هو أنا صغيرء فلما خلق الله آدم؛ الله نفخ فيه من 
روحه» فلما نفخ الله من روحه -سبحانه وتعالى- أمر الله -سبحانه وتعالى- أن يقوم آدم فقام آدم» فكانت أول كلمة قاها آدم الحمد لله 
عطس آدم فعلمه الله -سبحانه وتعالى- إن يقول إيه؟ الحمد لله فلما قام آدم ونفخ فيه من الروح وقال الحمد لله هنا أسجد الله لآدم 
الملائكة, قالهم إيه؟ اسجدوا لآدم, الملائكة سجدت ليه؟ لأن الله أمر, إبليس قال إيه؟ قاله لا أنا أسجد ليه؟ 

قال -تعالى-: "وَلَقَدْ خَلَقْنَا الإنسان من صَلْصّالٍ من حي مَسْنُونِ * واا خَلَقنَامُ من قَبْلُ من ار الوم" »> ييقى مين اللي 
لق قبل مين؟ الجان خُلق قبل البشر "'وَلَقَدْ خَلَقَنَا الإنسان" أنا عايز أقولك ابقى لاحظ بقى بشر» صلصال» إنسان» طين, حمأ, فيه إيه؟ فيه 
مراحل لخلق الإنسان» لما الإنسان استوى وأصبح إنسان» ربنا -سبحانه وتعالى- إيه؟ قال: "وَلَقَدْ خَلَقنَا الإنسان من صَلْصّالٍ مَنْ حم مُسْنُونٍ 
* وَاججَانَ حَلَفتاه من قَبْلُ من نَارٍ السَمُومٍ * وَإِذْ قال رك للْمَلائگة إن خَالِقٌ برا من صَلْصّالٍ من حم مَسْنُونٍ * فَإِذَا سَوَيْعُهُ وَنَفَخْتُ فيه 
من رُوجي فقوا لَه سَاجِدِينَ * فَسَجَدَ الْمَلانگة كُلّهُمْ أَجْمعُونَ * إلا إبليس أن أن يَكُونَ مَعَ السَّاجِدِينَ * قَالَ يا إبليس ما لَكَ إلا تَكُونَ مَعَ 
المّاجدينَ" » هو إبليس ليه ماسجدش؟ إبليس حسبها كده؛ قالك هو مين الأفضل؟ أنا أفضل منه أنا أسجد له ليه؟ هو أصاًا 
كان السجود سجود لله ولا سجود لآدم؟ كان السجود تعظيمًا لأمر الله -سبحانه وتعالى-» يعنى هو السجود كان أصلا سجود عبودية لآدم 
ولا عبودية لله؟ عبودية لله وكان هذا في شرع من قبلناء يعني الله -سبحانه وتعالى - لما بعث البي حصلى الله عليه وسلم- فى إن يسجد إلا 
لله لكن في شرع من قبلنا سجد يعقوب وإخوة يوسف لإيه؟ ليوسف -عليه السلام-, وكان الناس يسجدون للقساوسة تعظيمًا هم» والملائكة 
سجدت لإيه؟ لآدم, لكن الله -سبحانه وتعالى- غانا أن نسجد إلا له» وأصبح هذه مظهر بل أكبر مظاهر العبودية» إنك تسجد توحيد» 
إنك تسجد لله وحده -سبحانه وتعالی- وحده لا شريك له. 


ا سام 

ربنا -سبحانه وتعالى- لما خلق آدم؛ کرم آدم» کرم آدم بإيه؟ بأنه نفخ فيه من روحه» بأنه نفخ فيه من إيه؟ فالإنسان قيمته في هذه الروح 
وإلا بعد ما الروح بتطلع هيقولك إيه؟ هاتوا سيادة المستشارء هاتوا سيادة الدكتورء هاتوا سيادة العميد, بيقولوا إيه؟ هاتوا الجنة» كله زى 
بعضه. كله تأكله الديدان يعنى مش سيادة العميد هيبقى جنته الديدان بتاعتها هتبقى ديدان مختلفة ديدان مغلا بشرطة, هو كله بيتاكل؛ كله 
تأكله الإيه؟ كله يتحول إلى تراب» هذا هو الإنسان. فلما الله نفخ في آدم الروح» قام آدم وامر الله -سبحانه وتعالى- الملائكة أن تسجد 
لآدم» سجدت الملائكة كلهاء إبليس كان حاضرء فربنا -سبحانه وتعالى- أمر الجميع إن هو إيه؟ يسجدء إبليس وقف» كله سجد وقام 
التعليق كان هنا أو الخطاب والحوار هنا دار بين مين؟ انظروا إلى عظمة الله -سبحانه وتعالى- الذى ينقل لنا هذا الحوار في الكتاب الكريم في 
القرآن, إن ربنا -سبحانه وتعالى- هو ربنا -سبحانه وتعالى- يسخط إبليس في لحظتهاء يتدسف هو وبني جدسه لكن اللي حصل إيه؟ إن 
ربنا -سبحانه وتعالی- حاوره» ربنا -سبحانه وتعالى- إيه؟ کلمه» قاله انت ليه مسجدتش "قال يَا إبليس ما لَّكَ إلا تَكُونَ مَعَ م الساجدينَ 
قال ا أكن لَأَسْجْدَ لِبَسَرٍ خَلَقْعَهُ من صَلْصَالٍ من حا مسون" » إبليس نسي تماما إنه عبد وأن له رب» وأن الرب يأمر وأن 
عليه أن يسمع ويطيع, بدأ يناقش ربناء يناقش ربنا بإيه؟ بدماغه» يبقى أول ضلال كان فين؟ أول ضلال كان فين؟ إنه شغل عقله في رفض 
الأمر» وبقى بيتفلسف عنده حجة هو أنا ليه بسجد ليه؟ هو أحسن مني في إيه؟ هو مين قالك إن السجود عشان هو أحسن منك؟ هل 
عُلَلَ السجود بأنه هو أفضل منك أم أن الله أمر؟! ومين قال إن انت أحسن أصلًا؟ يعنى انت نظرت بالأحسن والأوحش فين؟ على أصل 
الخلقة؛ قال لك نار وطين, والنار ولا الطين؟ إبليس حسبها بإيه؟ هو مين قالك إنه أحسن من الطين أصدًا؟ جبتها منين دي؟ كلها إيه؟ 
قياسات عقلية, كلها اختراعات دماغية. 
"قال 4 أن لَأَسْجد لِبَشَرٍ حَلَقْتَهُ من صَّلْصَالٍ من حَمَا مَسْنُونٍ * قال فَاخْرُج مِنْهَا فَإنّكَ رَجِيمْ * وَإِنَ عَلَيِكَ اللَغْنَةَإِلَ يَوْمِ الدِينِ" 
حصل هنا أول مشهد من مشاهد الصراع؛ إن إبليس رفض إن يسجد لآدم وإذا به بعد ذلك يحصل إيه؟ يعاقبه الله -سبحانه 
وتعالى - بأنه يطرد من أن يكون في هذا المكان أو أن يكون في هذه المكانة وهذه المنزلة» إن إبليس يتحول فجأة إلى ملعون, إن فجأة يطرد 
من رحمة الله. الملائكة لما سجدت تعرضت لإيه؟ لرحمة الله. قال "وَإِنَّ عَلَيِْكَ اللَعنَةَ ِل يَوْمِ الدِينٍ * قال رَبَ فَأَنظِرْنٍ إل يَوْمِ يُبْعَقُونَ" 
؛ إبليس اطرد وبدأت هنا الجولة؛ أول مشهد إبليس رفض,» تان مشهد إبليس يعن وبعدين إبليس يقول أستغفر الله وأتوب؟ 
لاء يقول يا رب رجعت إليك فارحمني؟ لاء أمال يقول إيه؟ لو كان له دعوة مستجابة فإذا به يدعو "قال رَبَ فَأَنظِرْنٍ إِلَ يَوْمِ يُبْعَنُونَ", قاله 
يا رب انت خلقته عشان يعيش في الأرض» وعشان يعمر الأرض» وعشان يقوم بأمرك في الأرض» وده معناه إن المفروض بمقتضى العدل إن 
يكون فيه حساب وجزاءء إبليس كان يعلم أن له رب خالق الکون» إبليس كافر ولا مؤمن؟ إبليس كافر "إلا إبليس ایی وَاسْتَكبْرَ وَكَانَ مِنَ 
الْكَافِرِينَ' » إبليس كافر؛ بس كان عارف» يبقى اوعى تفكر إن الإيمان معرفة لا لا لاء عادي عادي ممكن يبقى عارف وعنده يقين, 
إبليس كان عارف إن هناك إلهء إبليس كان يعلم أن هناك يوم الآخر ويوقن بل يؤمن بذلك "قال رَبَ فَأَنظِرْنٍ إل يَوْمِ يُبْعَنُونَ"؛ ده بيدعي 
ربنا يبقول له يا رب أخرن لحد يوم القيامة» ده عنده يقين في اليوم الآخرء ده يعرف الإيمان أو يعرف حقيقة أن للكون إله ويعرف أن هناك 


يوم الجزاء والحساب. لكن الإيمان مش معرفةء الإيمان مش يقين او یا وَاسْتَيقتَنها E‏ ظَلْمَا ل 2 "ا يكن الذِينَ 
كَفَرُوا مِنْ أهل الكتاب وَالْمُسْرِكِينَ مُنفَكْينَ حى أيهم الَْيْنَهُ * رس سُولٌ مَنَ الله يلو صحفا مُطَهّرَة " > كانوا بيقولك احنا مش ممكن 


نؤمن إلا ا نشوف وحي السماءء فلما جاءهم وحي السماء "وما تَقَرَقَ الذي ووا الكتاب إلا من بعد م ما جَاءَ َه اين" e‏ 
جاءهم وحي السماء كفروا وتفرقوا عن الإيمان وتفرقوا شيع وأحزاب» يبقى الموضوع مش موضوع معرفة. كان اليهود يعرفون البي -صلى 
الله عليه وسلم- كما يعرفون أبناءهم» إبليس كان يعرف لكنه كافر» عارفين ليه؟ لأن الإيمان امتغال, الإبمان انقياد, الإيمان غاية الذل مع 
غاية المحبة, الإيمان قول وعمل واعتقادء واحنا هيجى معانا واحنا بندرس العقيدة في ده. إن الموضوع إنه هو أنا مكنتش عارف» حتى لو 

عارف» مش كفاية المعرفة ولا العلم حتى ينقاد في طاعة الله حتى يستسلم "قلا وَرَبَكَ لا يُؤْمِنُونَ حى يحَكمُوكَ فيا شَجِرَ بَيْنَهُمْ ث لا يَدُوا 
في انيهم حرجا با قَضَيْتَ وَيُسَلَمُوا تَسْلِيمًا" > حتى يستسام لأمر الله إبليس قاله يا رب يارب 'فَأَنظِرْنٍ إل ْم يُْعَنُونَ". إيه 
ده؟ كافر» لسه مطرود من رحمة الله. وبيقول له يا رب وبيدعي» وتفاجأ عن هذه المعاملة العظيمة إن ربنا -سبحانه وتعالى- "قال فَإِنَكَ مِنَّ 
لْمُظَرِينَ" ؛ ايه ده ربنا استجاب دعاؤه؛ دعا وهو في غاية مواقف المعصية وربنا استجاب دعاؤه؟! آه. إيه ده هي إجابة الدعاء 
مش بس لأهل التقوى وأهل الورع؟ لاء عادى ممكن يكون ملحد ويقول يا رب نجيني. وينجيه؟ آه. 

الله -سبحانه وتعالى- يعامل جميع الخلق معاملة واضحة» سنن واضحة» ويعامل أهل الإيمان أيضا معاملة بسنن واضحة, يعنى فيه معاملة 
للجميع يعنى مفيش حد في العام كله مسلم وكافر وملحد وفاجر عدو لله هيموت ناقص رزق» دي منة عامة مبتغلطش مبتخطئش أحد. 


- 


"قال رَبَ فأنظزن إِلَ يَوْمِ يُبْعَنُونَ * قال فَإنّكَ من الْمُظَرِينَ" > هنا بدأت المرحلة الثالثة» المعركة بقى» نزلت بقى دي أرض 


الصراع» أرض المعركةء قاله يا رب أنا اتلعنت واطردت يا رب أنا عايز أكمل مع الناس دي "قال فَإِنّكَ مِنَ الْمُنظَرِينَ * إل يَوْمِ الوَفْتِ 
الْمَعْلُوِ' > الجولة الأولى من الصراع إن إبليس طرد من الجنة بسبب آدم, الجولة التانية من الصراع كانت جوه الجنة الما عطس 
آدم» خلق الله من ضلع آدم حواءء وزين الشيطان لآدم إن يأكل من الإيه؟ الشجرة, وقصة الشجرة معروفة في سورة البقرة هنرجع ها حالا. 
"قال لَك من الْمُظَرينَ * إِلَ يَوْمِ الْوَفْتِ الْمَْلُومِ * قال رب با اعونت لرن كم في الأرض وَلأغويئهُم اَن" ٠‏ هنا بقى 
دي المرحلة التالتة من الصراع, لكن أنا عايز أقولك المرحلة التانية من الصراع إن ربنا -سبحانه وتعالى- قال لسيدنا آدم -عليه السلام- 
الجنة معاك أهي كل كما شكتء "وَإِذْ فلا للْمَلَائِكَةِ اسْجُدُوا لِآدَمَ فَسَجَدُوا إلا إبليس أَنَ وَاسْتَكْبرَ وَكَانَ مِنَ الْكَافرِينَ' يبقى كان 
من المؤمنين ولا من الكافرين؟ من الكافرين "وَقُلْمَا يا آدَمُ اسْكُن أنت وَرَوْجْكَ اة وكا منْها رَعَدّا حَيْتْ شنم" الجنة قدامكم 
مفتوحة كل كما تشاءء اللي هو كل الأكل حلال ما عدا الخنزيرء تلاقى الإنسان دماغه كلها تروح فين؟ دهن الخنزير» شكل الختزير, لحم 
الخنزير يا بني ما كل الأكل حلال» كل الشرب حلال إلا الخمرة, تلاقى الإنسان مفيش في دماغه إلا بقى يقول لك إيه؟ الخمرةء كل النبات 
حلال إلا ما يسكر تلاقى الإنسان دماغه كلها تروح فين؟ في التدخين» في التبغ؛ في السجاير, في الحشيش في البانجو!! يا بني ما كل حاجة 
حلال! عارف كل الجنة قدامك "وَلَا تَقَرَبَا هذه الشَّجَرَةَ" هذه؛ مش جنس الشجر عموما اللي شكل ديء يعنى مش كل شجرة شكل دي 
متاكلش منهاء دا هي شجرة واحدة بس اللي هو العال كله قدامك؛ ده بس حرام» اللي هو انظر كيف شئت في الكون كله ماتنظرش لامرأة 
حرام متبرجة» لا بيبص في السما ولا في الكون ولا في الأرض ولا في الزرع ولا في المخلوقات ولا في الآيات ولا في القرآن الكريم, بينظر فين؟ 
على البت اللي ماشية؛ الحرام» اللي هو يا بني امع كل حاجة إلا الموسيقى, مابيحبش يسمع إلا الموسيقى. هذه الشحرة! "ولا تَقْرَبَا هُذِهِ 
الشَّجَرَةَ فَتَكُونَا مِنَ الظَلِمِينَ" قال حتعالى-: "رمَا الشَيْطَانُ عَنْهَا فَأَخْرَجَهُمَا با گان فيه" ٠‏ قال: "وَقَامَهُمَا إِيّ لَكُْمَا لَمِنَ 
النّاصِحينَ" » أقسم؛ قال له والله. والله أنا عايز مصلحتك» أقولك الشجرة دي لو إنت أكلت منها هتبقى مخلد, أقولك الشجرة 
دي لو أكلت منها هتبقى ملك» هو أصلًا هو عايز يبقى ملك ليه؟ الملائكة سجدت لك أصلاء عايز تبقى ملك ليه؟ يعنى انت مكرم "كَرَّمْنا 
بني آم" > مش كرمنا آدم, كرمنا آدم وكرمنا بنى آدم. ربنا سخر لبني آدم كل شيء, سخر لآدم» الشيطان قعد يدخل له. يدخل 
له منين؟ من نقاط ضعفه, ما هو عرف إنه أجوف, قالك الأجوف لازم يتملى. 

إيه نقاط الضعف؟ ودي يا جماعة نقطة مهمة قوى إن احنا عندنا نقاط ضعف, عندنا حاجات بنشتهيهاء الحاجات اللي بنشتهيها دي» دي 
جوه النفس البشرية» الشيطان مالوش علاقة بيها خالص» دي لازم تعملى» لو متملش يحصل إيه؟ يحصل إن يبدأ يتم توجيهك من خلالها. 

"زْيّنَ لتاس حب الشّهَوَاتِ" > زينة من النساءء آه الإنسان بيحب النساءء الراجل بيحب الست» فيه ده فعلاء ربنا خلق 
الإنسان كده» خلق إن الست تحب الراجل والراجل يحب الست» الطبيعي أن هناك فطرة إن الرجل ينجذب إلى المرأة والمرأة تنجذب إلى 
الرجل. "رين لِلئّْسٍِ حُبٌ الشَّهَوَاتِ مِنَ اليِسَاءٍ وَالبينَ -يحب إن يكون له عقب وعزوة وعيال- وَالْقََاطِيرٍ الْمُمَطََةٍ مِنَ الذّهَب وَالْفِضّةٍ 
وَاخخَيلٍ الْمُسَوّمَةٍ -عايز يركب أحسن عربية والناس يقولوا راكب ويبصوا عليه» يحب إن يصل من مكان إلى مكان في سرعة- وَالخَيلٍ الْمُسَوّمَة 
َالَْنعَام وا رث -يحب إن يبقى عنده أملاك- ذلك مَمَاءٌ الخَاةٍ الذي" » الشيطان بقى فهم» درس الإنسان قالك نعمل دكتورا 
ما أنا خلاص اطردت من الجنة بسببه, الشيطان كان عنده الكبر والعند. والعند بيورث الكفر, قالك أنا مستمر أنا مش واقف» هتخش جهنم 
هخش هخش بس هاخده معايا. 

آدم عليه السلام- أكل من الشجرة فأخرجهما الله -سبحانه وتعالی- منھاء قال: 'فَأَخْرَجَهُمَا ينا گات فيه وَقُلْما المبطُوا بَعْضْكُمْ لِبَعْضٍ 
عدو وَلَكُمْ في الأرض مُسْتَفَرٌ وَمَعَاعٌ إل جين" > هنا بقى دي الجحولة التالتة في الصراع. 


يبقى الجولة الأولى آدم وتسجد له الملائكة ورفض إبليس ولعن. 

الجولة الثانية في الجنة "وَقَاسََهُمَا إن لَكُمَا لَمِنَ النّاصِحِينَ' ؛ أنا عايز أبقى أقف مع الألفاظ وقفات» يعني مرة واتنين وتلاتة لإن 
غواية الشطان وطريق الشيطان هنفهمه من المداخل دي» دخل عن طريق الأكل» دخل عن طريق التسويف» دخل عن طريق التأميل إنه 
يأملك في حاجة والحاجة دي انت بتحبها فانت تسوف وتاكل» اللي هو بكرة» ماتقوم يابني تصلى» ساعتين وهنام بس واصحى أكمل» دخل 
عن طريق حاجة انت بتحبها حقيقية موجودة "وَفَاتمَهُمَا' وسيدنا آدم رجل صالح طيب لم يكن يتخيل إن حد ممكن يقسم بالله دخل عن 
طريق إن انت عندك حسن نية مش ممكن تتخيل إن واحد يكون يقسم بالله کذب» أقسم بالله إن هو يريد إن هو ينصحه 'إنّ لَكُمَا لَمِنَ 
النَاصِحينَ" تخيل بقى لا يبقى الشيطان وينصحك, الشيطان يعظء الشيطان ينصح هيعظك بايه؟ هينصحك بايه؟ لذلك ربنا -سبحانه وتعالم- 
لما في الجولة الثالغة حذر الله -سبحانه وتعالى- من اتباع جرد اتباع خطوات الشيطان؛ مش اتباع الشيطان, يعنى لو انت ماشى شوفت خطوة 
هنا ماقشيش في الخطوة دي» عشان الخطوة اللي وراها هتقع فيهاء هو الشيطان ممكن بمشيك عشان يوصلك للطريق بتاعه. يرجع 4 ه 
خطوات لورا؟؟ عنده استعداد يرجع ميت خطوة لوراء يعنى ميت خطوة لمين؟ مش ليك ده للجيل كله يعنى الشيطان بيحط خطة على مدى 
١‏ سنة مثلاء فيقولك الجيل الأولاني نعمل فيه كذاء عشان الجيل التاى يحصل فيه كذاء يعنى بداية عبادة الأصنام بعد وجود نوح -عليه 
السلام- كان كده» قالك اللي هو احنا هنضل الناس دي! عندي نبي من الأنبياء ربنا -سبحانه وتعالى- أهلك أهل الأرض كلهم لأجل 

دعوته "فعا رَبَهُ أَيّْ مَغْلُوبٌ قانتصز * فَفَتَحْنا أَْوَاب السّمَاءٍ بَاءٍ مُنهمر * وَفَجرْنَا الأرض عَيُون فَالْتَقَى الْمَاءُ عَلَى أَمْرٍ قذ قُدِرَ * ولاه 
على ذَات الواح وَدْسْرٍ * خْرِي بَِعيدَا جَرَاءٌ لَمَن گان ڪُر" » ربنا -سبحانه وتعالى- أهلك أهل الأرض كلهم عشان إيه؟ لما دعا 
نوح بعد ٠‏ 4 سنة دعوة وبدأت الناس تقوم على التوحيد. والدين يقوم مرة أخرى والتوحيد ينتشر ويظهر أمام الناس» والناس كلها بعد لما 
شافت الإهلاك ده حد فيهم هيعبد حاجة تانية؟ اللي سيدنا نوح هيقول عليه حاضر, كله ماشي على الطريق المستقيم. طب الناس دي 
نكفرها ازاى؟ قالك اه والله مين اللي مع سيدنا نوح من الصالين؟ قالك احنا نخش عن طريق الصالحين دول» نخش عن طريق الصالحين 
ازاى؟! ازاى ذه الناس الصالحين دول أتباع الأنبياء ده أتباع نوح» قالك والله الناس دي بعد ما تموت احنا نقول للناس الغلابة الناس دي 
كانت بركة انتوا لازم تعظموهم» فتقوموا تعملوا إيه؟ تقوموا لما الناس دي توت تقولوا إن الناس دي كانت بركة ولازم نعظم آثار هؤلاء "ودا 
ولا سُوَاعًا ولا يَعْوتٌ وَيَعُوقَ وَنَسْرًا" > صالحين! وبعد شوية كده اليل ده بعد ما كان بيعظم قالك الله! ده أنا شوفت أبويا كان بيعظم 
فلان وعلان احنا نعملهم تمثال, تعمل تمثال يعمل إيه؟ مش هاعمل حاجة بس عشان لما نشوف خلقته نفتكر دين ربناء الأولياء إذا رؤوا 
ذكر الله يا أخي» يا واد يا مؤمن, وبعد شوية يجى واحد يقولك ده أنا روحت هناك ودعيت وربنا استجاب لي» والشيطان قاعد ورا البتاع 

أصلا, اللي هو أنا عايز ٠٠٠‏ جنيه يقوم الشيطان متصرف في ٠٠١‏ جنيه وعطيهومله» الدعاء هناك مستجاب» تروح بس هناك وانت 
هتستجاب الدعاء» وأحوال شيطانية وخوارق للعادات وفلان كان بيطير واوعى وتحس إن انت ماشي فين؟ وعدت الأيام ويعدى جيل وبعدين 
يقوم جاي واحد يقول له إيه؟ وهو بيدعي ربنا كده يقول له أنا بوكلك تشفعلي عند ربناء ده اتخذوه شفيع» شوية ارزقني الولد ابني تعبان 
اشفيهولى وأنا هديك اللي انت عايزه» هدبحلك خروفين, ورَجّع الناس إلى الشرك بعد ٠٠١ ٠٠٠١‏ سنة, كل جيل بياخد منه حتة,» عشان 


كده ربنا قال: "لا تَمَّبِعُوَا خُطُوَاتِ الشَبْطَّانِ" > نزل آدم حعليه السلام- ونزل الشيطان في أرض المعركة اللي هي الأرض» قال: 
"ارما الشَيْطَانُ عَنْهَا فَأَخْرَجَهُمَا با كانا فيه وَقُلْنَا هطو" > هنا هبوط من مكانة إلى مكانةء نزلنا لأرض الصراع لأرض البلاء 


لأرض الامتحان لأرض المعركة» فاستعد وخد سلاحك» عشان انت لو ماخدش سلاحك هتاخد على قفاك. يا إما هتموت يا إما هتجند, يا 
إما هتبقى جندي من جنود أعدائك يا إما هتبقى انت السلاح اللي بيدرب بيه بني جدسكء الشيطان خلد في جهنم بسبب إنه رفض أن 
يسجد لأبيك آدم» الشيطان وهو خارج بيقول: "لْأَخْتَدكنَ َِبَكَهُ ! لا لیا" > عارفين يعنى إيه أحتنكن» عارفين الحنك» الحنك ده 
اللي هو إيه؟ اللي هو فم الدابةء الشيطان بيقول: "رب با َا أَعْوَيْئني " > شوفوا مابيعترفش عنيد» مبيعترفش بالخطأ. قصة الشيطان والله يا جماعة 
كل لفظة فيها محتاجة نقف معاهاء بس للأسف لأن 7 سريع وأنا عايز أديكم خلفية عامة لكن الموضوع فيه تفاصيل كتير جداء الموضوع 
محتاج سلسلة, شوف هو بيقول إيه؟ با أَعْوَيَْن بيحتج بالقدر, اللي هو انت بتزنٍ ليه؟ أنا! يتوب علياء يتوب عليك! با أَعْوَيَْي! ده انت 


اللي غويت» اللي هو انت أعمل إيه بقى؟ هي جت كده., اللي هو الوق شَاءَ اللَّهُ مَا شر ركنا ولا آبَاؤْنَ" > اللي هو إيه؟ 'وَاللَهُ مرن 
0 ؛ يا أَعْوَيْتَني! 
"قال رب با عوبني ريت نَّم ف في الأرض" ؛ يبقى وظيفة الشيطان الرئيسية هي التزيين. قال له يا رب أنا اتخدعت» أنا مش هسيب 

ولا واحد فيهم بمشى سالك الْأرَيَنَ لََمْ في الأرض" اللي هو عارف لما واحد يروح يزن؛ كان متجوز واحدة» ومراته قعدت تشاغله» فراح 
عمل معاها معاد على اعتبار إنها امرأة أجنبية» فراح الميعاد وهى راحت» هي مراته» طبعا الكلام ده كان زمان ده موجود في الكتب» مش 
عايز أقول لك المواقع بتعمل إيه يعني» زمان» فلما قابلها في أرض بعيدة عن الناس» قالت ألا تعرفني؟ عرفها من صوقاء فقال ما أجملك في 
الحرام, قالما انت حلوة قوى وانتٍ في الحرام» زينة؛ هي على فكرة نفس الستء لكن هو ده الإنسان, الشيطان بيزين لك» عارف التفاحة 
البلاستيك والتفاحة الحقيقية "لان َم في الأرض" حاجة زينة كده» تبص عليها تلاقي شكلها حلو مبهر. معصية مبهرة, قالك اه هنعيش 
بقى أيامناء هنعيش حياتناء هتعيش حياتك في إيه يا بني؟! يا بني الناس دي عايشة في ضنك» يا بني ما انت متنيل على عينك مجرب أهو, ده 
انت يا بني من الآلام النفسية اللي عشتها في تجارب عاطفية فاشلة عايز تتعالح 7٠٠‏ سنة قدام» ويقولك آه هنعيش بقى الحياة الجميلة» فين 
الجميلة هنا؟! اللي هو المعاصي مزينة» مزينة الصحبة الفاسدة, مزينة العلاقات امحرمة» مزينة 0 والموسيقى, مزينة ترك الصلوات» مزينة 
الراحات, مزينة الشهوات» مزينة "دري تن هُمْ في الأرض" مش بس "أرب يتن هم في الأرض" "وَلْأَعْوِيَنَهُمْ" الغواية الجهل, والجهل بالجهل» يعنى 
فيه واحد جاهل وفيه واحد جاهل وفاكر إن هو عارف, ده غاوي بقى؛ اللي هو إيه؟ أنا 0 وأفهمه إن هو أبو العريف» تقول له يا عم 
ربا بيقول كده» يقول لك انت مش فاهم حاجة, أنا مش فاهم حاجة؟ طب الوحي بيقول كذا وربنا -سبحانه وتعالمت, 'وَلَأُعْوبتَهُم' إيه؟ 
"أَحْمَعِينَ" الشيطان عنده استعداد يا جماعة إن هو يغوي الناس مش واحد ولا اتنين» يعنى هيخشلك واحد واحد» وهيخش اتنين اتنين» 
وهيخش تلاتة تلاتة» وهيجبكوا على بعض. 


قال: "إلا عِبَادَكَ مِنْهُمُ الْمُخْلصِينَ" > يبقى إيه الحاجة الوحيدة اللى تنجيك من الشيطان؟ الإخلاص» طب الشيطان لو عرف إن 
إخلاصك مش هيجيبك, مش هيعرف يدخلك منه. يبقى فكرة إنك تعمل حاجة عشان خاطر أحمد سيف» ولا عشان الشيخ» ولا عشان 

الدكتور» ولا عشان خاطر أصل الدورة بتقول كذاء ولا عشان المنهج بيقول كذا» دي مش هتركب قوى, أمال هتنجو ازاى؟ انك تعمل لله 
فكرة انك تعمل حاجة وتصورها وتعمل فيها سيلفي وتقول آه شوفوا مش هتركب» هيجيبك» هيجيبك في الریاءء أمال هتركب ازاى؟ أمال 
هتعدى ازاى؟ أمال هتنجو ازاى؟ هو الشيطان بيقولوا يا رب أنا مش هقدر على المخلص, مش هقدر على اللي يريدك لوحدك, اللي يريد 
نفسه هجيبه» واللى يريد شهوته هجيبه» واللى يريد إرادة الناس هجيبه, الي عايز رضا أبوه وأمه» اللي عايز رضا اخواتهء اللي عايز رضا 
الجتمع هجيبه. لكن اللي عايز رضاك أنا مش هقدر عليه "إلا عِبَادَكَ مِنْهُمُ الْمُخْلَصِينَ" يبقى الحل الوحيد هو الإخلاص, الشيطان فاهم 
ذاكر. 


نزل الشيطان ونزل آدم في الأرض وبدأت المعركة, المعركة معركة حقيقية» الشيطان في الأرض عامل زي الديب كما قال النبي -صلى الله عليه 
وسلم-: "بينما راع في غنمه عدا عليه الذئب فأخذ منها شاة فطلبه ال ديب بيجرى على إيه؟ على شاة, عارفين الشاة؟ خروف, نعجة 
قال: "بينما راع في غنمه عدا عليه الذئب فأخذ منها شاة" أخذ منها شاة, وهو في الغنم قام واخد إيه؟ شاة. فالراعي طلع يجري ورا إيه؟ ورا 
الذئب "فالتفت إليه الذئبُ وقال: من ها يوم السّبع يوم لا راعي ها غيري”* فقال ذئب يتكلم! الديب لف وشه وقال لراعي الغنم انت 
ا ا معدش فيه راعي يعني معدش حد هيحمي الغنم» هيبقى كل غنمة محتاجة تمشى وسط 
القطيع جنب القطيع بحموا بعضهم البعض. فقال: من ها يوم السبع يوم ليس ها راع غيري» يوم الافتراس» فالراعي قال ذئب يتكلم! سبحان 
الله !! فقال -صلى الله عليه وسلم- النبي حعليه الصلاة والسلام- بيحكي القصة لإيه؟ للصحابة؛ وبعد ما خلص القصة قاهم إيه؟ قالهم 
"أنا أؤمن بذلك وأبو بكر وعمر" قاهم آه أنا مؤمن إن فيه ديب يتكلم وإن القصة دي حدثت» هنا القصة دي كلها إشارات. مين الديب؟ 


الشيطان والإنسان هيبقى غنمة, إذا كان البي -صلى الله عليه وسلم- بيحمى الإنسان في حال حياة البي -عليه الصلاة والسلام- قال: 
"أنا أمنةٌ لأصحابي”*, قال لهم أنا أمان؛ طول ما أنا موجود متخافوشء لما عمر كان بيخاف من الدجال قال له ملكش دعوة لو الدجال ظهر 
وأنا موجود أنا أكفيك إياه أنا حجيجه» الإشكال مش في وجودي 'وَمَاكَانَ الله يعدم وَأَنْتَ فيهخ" ؛ ربنا مش هيعذب المسلمين 


والبي -صلى الله عليه وسلم- موجود» لكن المشكلة في ما بعد موت البي» بعد موت الراعي» بعد موت القائد, بعد موت الأسوة. 


هنا الشيطان لما نزل الأرضء الشيطان يا جماعة حرب حرب» عنده جنود وعنده حزب وعنده طريق وعنده تفكير وعنده خطط والخطة كما 
قال البي -صلى الله عليه وسلم-: "إِنَّ الشَيطانَ قعد لابن آدمَ بأطرقه"" الشيطان بيجيلك في كل خطوة من خطوات حياتك. اللي هو إيه؟ 
هدخل ليوسف» هديه شوية هديه» مش عارف. لغوش عليه» مش عارف. خلي له العمل مايبقاش عمل واحد يبقى تلاتين عمل عشان 
مايركزش في حاجة» مش عارف. حد من صحابه يكلمه» مش عارف. 'إِنَّ الشَِّطانَ قعدَ لابن آدمَ بأطرقه" قبل ما أقول لك» معركة معركة 
قال -تعالى-: 'فَكُبْكِبُوا فيهًا هُمْ وَالْعَاوُونَ * وَجُنودُ إبليس أَحْمَعُونَ " > ايه ده عنده جنود؟! عنده جنود, يقول النبي -صلى 
الله عليه وسلم-: "إن نليس يَصَّعْ عَرْشَهُ على الماءء ثم يَبْعَتْ سّراياه""» إبليس قاعد في مكان المعركة قاعد يخطط كده. عنده غرفة عمليات 


مستمرة, وقاعد كل يوم حاطط عرشه على مية البحر وقاعد بقى إيه؟ انت يا بني تروح لفلان» وانت يا بني تروح لفلان» وانت يا بني تروح 


صحيح البخاري 
* صحيح مسلم 
' صحيح ابن حبان 
" صحيح مسلم 

لفلان» جنود إبليس جنود! عارفين يعنى إيه جنود؟ عارفين العساكر النظامية اللي هو ناس مدربة ناس قاعدة معاه ليل كار بياكلوا ويشربوا 


بيدربوا جنود "وَجنود إبليس اعون" عنده جند. 


قال ستعالى-: "الَّذِينَ آمَنُوا يُقَاتِلُونَ في سَبِيل اللو وَالَِّينَ قروا يُقَاتِلُونَ في سَبِيلٍ الطَاعُوتِ فَقَاتِلُوا أَوْليَاءَ الشَبْطَانٍ" > الشيطان 
عنده أولياء؛ عنده انتماء» عنده كارنيه» عنده أحزاب, عنده ناس انتماءها له» عندها استعداد تضحي لأجله. أنا باقول لكم الشياطين عندها 
استعداد يحرق ٠٠١‏ شيطان عشان خاطر إيه؟ إضلال واحد بشريء ليه؟ ما هو الهدف كده» الشيطان بيقولك أنا اتخلدت أنا وذريتي في 
جهنم عشان رفضنا نسجد لأبوك, أنا مش هسيب ولا واحد من ذريتهء أنا ولا واحد من ذرية آدم هعديه يا إما يبقى معايا يا إما يتفرم. 
عشان كده يا جماعة إذا الشيطان بيستهدف الإنسان احنا كمان بنستهدف الشياطين, يعنى أنا لما أقول لك إن الشيطان عدو خد بالك إن 
ده مش معناه إن أنا إيه؟ إن أنا بقولك روح بقى نام والبس حصنك واجريء أنا بقولك خد سلاحك وانزل هات لك ۲۰ ۳۰ شيطانء إيه 
اللي يفرم بيئات الشيطان؟ الوحي؛ اللي يغير قلوب الناس التي تسكن فيها الشياطين الوحي» الدين لذلك الأنبياء ضربوا الشيطان في مقتل» 
لذلك في موسم الحج الشيطان بيولول "يقول أمرت بالسجود فلم افعل وأمر ابن آدم بالسجود ففعل" لما انت تستغفر انت هدمت الشيطان» 
يقولك أنا قعدت معاك "٠‏ سنة أغوي فيك ويجيي في الآخر واحد شيخ يقول لك كلمتين ولا آيتين تقلب حياتك كلها؟ آه الشيطان ها 
بيشوف الناس بتستغفر بيتهبل» بيدخلك في كل حاجة بتعملها عمل صالح ويقولك أجيبه تان» الشيطان لحوح ملحاح عنده جند؟ عنده جند. 
النبي -صلى الله عليه وسلم- يبقول: "يرسل سراياه في كل ليلة فيأتي أحدهم ويقول لازلت به حتى سرق" يقوله فضلت أتراخم أتراخم وأزن 
وأزن وأؤزه وأؤزه وأوسوس وأوسوس وأجيبهاله من الناحية دي وأجيبهاله من الناحية دي لحد ما سرق» ويقول للتاني تعالى عملت إيه؟ يقول 
له لازلت به حتى زناء ده مرکزین» إبراهيم دماغه إيه في الاكل» نجيب إبراهيم من الأكل» فرغلي دماغه إيه؟ في الدماغ نجيب فرغلي من دماغه 
أفكار بقى وتيارات, فلان ده دماغه. كل واحد مدخله فين ونقطة ضعفه فين ويفضل شغال عليهاء عنده استعداد يشتغل عليها سنین» يقول 
له لازلت به حتى فرقت بينه وبين زوجته» يقول له أيوه تعالالي بقى انت هناء انت راجل معلم؛ اقعد جنبي هناء فيقول انت انت» ليه انت 
انت؟ عارفين ليه انت انت؟ الممعنى ده يعني؟ اللي زنا أكتر ولا واحد فرق بين راجل وزوجته؟ عشان يا جماعة فيه جيل هيضيع؛ عشان لما 
حصل مشكلة يبنهم العيال هتضرب كله تحت الكبري» عشان فيه ذرية الشيطان هياخدها من بدري هيربيهم على إيديه» عشان هو فرغلوا 
ناس بتوعه» يقول له أيوه انت جدع اقعد بقى جني هناء انت معايا في صراع الأجيال» انت معايا انت تحط معايا الخطة الكبيرة عشان الجيل 
اللي جاي ده يبقى أحسن من الجيل ذه؛ احنا معرفناش نوصل للجيل ده» اللي بعده واللي بعده واللي بعده. 


قال -تعالى-: "اسْتَحْوَدً عَلَيْهُمُ الشَيْطَانُ فَأَنسَاهُمْ ذِكْرَ الله" ؛ يبقى إيه اللي بيضيع الشيطان, الشيطان بيخنس إذا ذكر الله 
الشيطان يبقى واقف على صدرك أول لما تذكر ربنا يبتعد. تذكر أكتر يبتعد. تذكر أكتر يبتعد, تذكر أكتر يبتعد. كل لما يبتعد أكتر كل لما 
الملائكة تنزل اللي هو اقرأ يا بن حضير» حديث أسد بن حضير لما كان بيقرأ القرآن وبعدين قال: يا رسول الله رأيت ظلة من الملائكة قال 
والله يا بن حضير لو ظللت تقرأ لصافحتك الملائكة في الطرقات, قاله الملايكة مش كانت هتبقى فوقك الملايكة هتنزل تقعد جنبك» الصحابة 
نفسهم هيطلعوا يشوفوا یه ده مين دول؟ يقوله دول الملايكة قاعدين بس يسمعوا القرآن» الشيطان يبعد متر مترين تلاتة طول ما انت إيه؟ 
تذكر ربنا -سبحانه وتعالى-. عشان كده العام يحرق مليون شيطان» يعنى خطر العام على الشياطين أعظم من ألف عابد, ليه؟ لأنه فاهم 
الآيات بتقول إيه. فاهم المداخل بتقول إيهء فاهم الأحاديث بتقول إيه. 

الله -سبحانه وتعالى- لم يترك الناس عبثا ولا هملاء ولم يترك الناس دون وعي وإدراك وتفهيم وبيان. 

'فَأَنِسَاهُمْ ذكْرَ الله اولك حزْبُ الشَيْطانٍ" > ايه ده الشيطان له حزب؟ آه آه انتخابات بقى ومش حزب سياسي, ده معركة 
صفرية, يا أنا يا انت. الشيطان يا جماعة عنده استعداد يغتالك, عارفين ده يعنى إيه؟ النبي -عليه الصلاة والسلام- كان بيقول في أذكار 
الصباح "وأعوذ بك إن اغتال من تحتي" الشيطان انتحاري» أنا باقول لكم عنده استعداد يحرق؛ دي عمالية انتحارية» عنده استعداد يربط 
كل حاجة الشيطان, عارف اللي هو إيه؟ "وَاسْتَفِْرْ مَنِ اسْتطّغت مِنْهُم بِصّوْتِكَ وَأجلب عَلَيْهم بجيْلِكَ وَرَجِلِكَ" ؛ عارفين يعنى إيه؟ 
يعنى عنده جيش فيه مشاة وفيه خيالة» خَبْلِكَ يعني خيلء رَجِلِكَ يعني ماشيين على رجلیهم» يعنى جيش فيه عربيات وفيه سلاح مشاة» فيه 
مظلات» فيه شياطين بتطير وفيه شياطين ماشية على رجليها على أدها دي» عنده استعداد يعمل كل حاجة عشان يصل إلى هدفه. 
قال حتعالى-: "واستفزز مَنِ اسْتَطَغْت مِنْهُم بِصّوْتِكَ" إيه صوت الشيطان؟ الموسيقى؛ الموسيقى عشان كده احنا ينا اننا نسمع الحرام لأن 
لما دخل جواك فيه حتة دخلت جوه النفس إيه؟ فيه حتة دخلت جوه النفس حرام. 
"واستفزز مَنِ اسْتطغت مِنْهُم بِصَوْتِكَ وَأَجْلِبٍ عَلَيْهم بجيْلِكَ وَرَجِلِكَ وَشَارِكُهُمْ في الْأَمْوَالٍ وَالْأَوْلادٍ وَعِدْهُمْ ‏ وَمَا يَعدُهُمْ الشَيْطَانْ إلا غَرُور" 
> يعنى إيه وَاسْتَفْزِزْ مَنِ اسْتَطّغْتَ؟ استفزه. الغضب طاقة جوة البشرء عشان كده أكتر حاجة تطلع نقطة ضعف الإنسان الغضب» 
عشان كده ربنا -سبحانه وتعالى- لما ذكر "اذغ باي هي اخسن اليئ" قال بعد كده "وَقُل رب اعود بك من هَمَرَاتِ الشَيَاطِينِ 
* وَأَعُودُ بك رَبَ إن يَحِْضْرُونِ" كذا مرة تيجي معاناء ليه؟ الشيطان يجرى من ابن آدم مجرى الدم» يعنى زي ما الدم بيجري هو 
بيجريء يعنى 4 ؟ ساعة في ال ۲٤‏ ساعة "إنه يَرَاكُمْ هُوَ وَقَبيلُهُ مِنْ حَيْتْ لا تَرَوْكُم' » هو يراك وانت لا تراه» الحل الوحيد إيه؟ 
إن فيه حد بيحرسك. إيه اللي بيحرسك؟ الله -سبحانه وتعالى-. 
طيب لما جى واحد يتجاهل عليك يتغابى عليك, هتعمل إيه؟ هتغضب» الشيطان يدخلك بقى ده أحلى وقت» الشيطان من نار عشان كده 
بيطفئ الشيطان الوضوء. عشان كده بيطفئ الشيطان إضعافه بالطاعات» فلما انت حلمت "اذْفَعْ التي هي أَحْسَنْ" ده شيطان من شياطين 
الإنس كان يريد أن يستفزك حت يخرج أسوأ ما فيك فيجي شيطان الجن هنا يقرر إنه يدخل» تقوم انت تقول إيه؟ رب أَعُوذْ بك مِنْ همَرَاتِ 


احنا اتكلمنا على الحمزة واللمزة» فاكرينها؟ الحمز واللمز, الممز: يعنى الضغط, كان النبي عليه الصلاة والسلام- يقول: "اللهم إن أَعُودُ 
بك من هزه وتفخه وتَفنِه' الحمّاز: اللي بيضغط عليك بالكلام يقوم الشيطان يضغط عليك عشان إيه؟ انت يعني صغير مابتعرفش ترد عن 
نفسك» هو فاكر نفسه إيه؟ ده انت لو سكت له ده يتنطط. 

"ول رت اعود بك من هَمَرَاتِ الشَيَاطِينِ * وَأَعُوذْ بك رَبَ إن يَخَضْرُونٍ' > الكلام ده لمين؟ للنبي -صلى الله عليه وسلم-. 
الشيطان بيقول: "نم لآِيَنّهُم مّن بي َيِه وَمِنْ حَلْفِهمْ وَعَنْ أََافِمْ وَعَن سَائِلِهِمْ ولا جد أَكْتَرَهُمْ شَاكرِينَ" ؛ يبقى الشيطان له 
أعمال؛ لأغوينهم, لأسن ّم لَأَحْتَدكنَّ ذَرِيَهُ. فاضيلك, انت هدفه بيصحى الصبح كده إيه؟ قاعدلك مبینامش» انت بتنام وهو مابینمش 
ولذلك الإنسان إذا تحصن بالذكر لايزال عليه من الله إيه؟ حافظا حتى يصبح» فيه سهام» يبقى الشيطان بيستفزك» وبعد ما يستفزك تقوم 
انت تخرج في المكان يقوم يعمل إيه؟ يقوم يطلع يجري عليك بجنود الإنس بالخيالة الركاب والراجلين "والب عَلَيْهِم َلك وَرَجلِكَ" وبعدين 
يقوموا واخدينك معاهم وتقشي معاهم» وَشَارَكُهُمْ في الْأَمْوَالٍ وَالْأَوْلَادِ بقيت إيه؟ خلاص بقيت جند من جنوده. 


وبعدين 'وَعِذْهُمْ" يقول له انت لو بقيت كويس أنا هنظبتك ولو مبقتش كويس احنا هنبهدلك» انت عارف احنا ممكن نعمل فيك إيه؟ احنا 
هنرميك ورا الشمس.ء احنا بنحكم العلم "ِا ذَلِكُمْ الشَبْطَانُ يجوف أَوْلِيَاءَه -فربنا بيقول- فلا تَحَافُوهُمْ وَحَافُونِ إن كشثم مُؤْمِنِينَ" | 
> ربنا قال: "وَعَلَى الله فووا إِنْ كنت مُؤْمنِين" > الشيطان يخوفك هيعملوا فيك» مين اللي هيعملوا فيك؟ خد بالك 

انت متعرفش انت ممكن يتعمل فيك إيه؟ هيتعمل ف إيه؟ هيتعمل فيك إيه يا عم؟ هيبهدلك, مين اللي يبهدلني؟ يا بني هو لا بملك لنفسه 
نفع ولا ضر كان نفع نفسه. يا بني لا أحد في هذا الكون بملك نفع ولا ضر إلا الله -سبحانه وتعالم-. 


البي - صلى الله عليه وسلم يقول: "إن الشّيطانَ قعدَ لابن آدمَ بأطرقه" يعنى كل طريق انت ماشي فيه يا محمد يطلع لك الشيطان» كل 
طريق أنا ماشي فيه يطلع لي الشيطان. 

قال: "أتسلم" كل طريق التزام؛ هيلتحي, هيقرأ القرآن» هيقوم الليل» هيحفظ دين هيحفظ كتاب ربناء هينزل يكلم واحد صاحبه» يطلع لك 
مين؟ شيطان. قعد لابن آدم بإيه؟ يبقى جواك مجرى الدم وفى كل طريق قاعد لك. عاملين كماين وخطط تفتيش ونقاط تأمين تعالى يا بني هنا 
اطلع لي هناء تعالى رايح فين اطلع لي بس اركن لي هنا. فلما يجي يسلم قال: "أتسلم؟! أتذر دين آبائك وأجدادك؟!" قال له أبوك, وتلاقي 
فجأة أبوك طالع لك بقى يا بني» ويا بني هتغير يا بني ده طريقناء واحنا طول عمرنا ماشيين» وفجأة الآباء والأجداد كلهم طلعواء فجأة تلاقي 
أبوك طالع لك» وأخوك طالع لك» وأجدادك طالعين لك» والمجتمع طالع لك» وانت بقى اللي هتخترع دين جديد؟! هتسلم وتذر دينك يا 
واد يا مؤمن. بقى دين الآباء والأجداد بقى حلو دلوقتي؟ عارفين أنا معرفش حاجة عن دين الآباء والأجداد ده أصلاء ولا عمر حد علمهولى 
بس فجأة بقى فيه شعار كده إيه؟ هتغير!! واحنا معندناش الكلام ده» احنا طول عمرنا ماشين بطريقة معينة "أتذر دين آبائك وأجدادك؟!" 
قال البي حصلى الله عليه وسلم-: "فعصاه فأسلم" لما جه يسلم الإسلام ده له إيه؟ له تبعات. بدأ يهجر المعاصي, بدأ يهاجر أرض المعاصي» 
بدأ يترك أماكن الفساد» بدأ معدش بيقعد في نفس امجتمعات اللي اتعود إنه يعيشهاء فجه يهاجرء والمهاجر: من هجر ما كى الله عنه. سواء 
أرض الكفر إلى الإيمان أو المعاصي إلى الطاعة. فجاء له قال أتاجر؟ أتاجر؟! وتذر الأبناء والزوجةء فجأة بقى إيهء تذر أرضك وسماءك؟! 
إيه إيه الجو اللي انت عايشه في نفسك ده؟ أرضك إيه وسماءك إيه؟ احنا معندناش يا عم الكلام ده. يقول له انت هتسيب الحاجات اللي 
انت عايشها والحيلمان, هيلمان إيه؟ يا بني ده احنا بنشحت, ده انت شيطان كحيان قوي» عارف انت إيه؟ أرضك وسماءك يحسسك إن فيه 
حاجة كده عظيمة هتسيبهاء ركز بس انت شيطان أهبل» بس للأسف الإنسان بيبقى ضعيف. يقول له انت هتسيب ده؟ هتسيب العيال 
ازاى؟ هتسيب البت ازاى؟ وتسيب التدخين ازاى؟ وتسيب امجتمع ده ازاى؟ مش هتعرف» مش هتعرف مش ممكن تعيش كده أبدَّاء هتسيب 
الاكل يا حمد؟ مش ممكن مش هينفع» أتذر أرضك وسماك؟! يا عم الأكل طعمه وحش» يا بني انت بتشحت عشان تاكل» يا بني ركز بس 
انت بتقول إيه» يا بني انت عايش؟ انت محتاج تخش المصحة لو استمريت كده» انت مش هتكمل أصلًا لا دنيا ولا دين. أتذر أرضك 
وسماءك؟! فعصاه فهاجر. 

خد بالك فيه تلات مراحل: 

أول مرحلة: مرحلة الاستسلام 

دي مراحل الإسلام» دي مراحل أي إنسان هياخدها في الطريق إلى الله اللي هو النبي -عليه الصلاة والسلام- عبر عنها الإسلام الهجرة, 
الجهاد. فإذا مع الإنسان عن الجهاد قرر إن هو إيه؟ رايح أطلع أجاهد جند الشيطان. أنا هشتغل للدين أنا هنصر الدين أنا هعمل حاجة 
للدين. قال له طيب لو مت؟ قال له خد بالك شغل الدين ده انت متعرفش بقى» احنا بقى اللي عارفين. ويبدأ يجيلك وساوس» وساوس 
الشيطان. يا بني الشغل للدين ده عصمة. ربنا -سبحانه وتعالى- قال: "يا إيها الرَسُولُ بل ما أَنزِلَ إِلَيِكَ من رَبك وَإِن ل تَفْعَلَ فَمَا بَلْغْتَ 


رَسَالَتَهُ ‏ وَالنَهَ َه يَعْصِمُكَ من الاس" » قاله انت بتشتغل للدين وأنا بنصرك. ربنا -سبحانه وتعالی- قال في كتابه الكريم: "و َيَنصْرَن 
الله من يَنصدْةٌ" > قال له انصر انت الدين وأنا هنصرك ومن ينصرك مثل الله؟ هو فيه حد ممكن ينصرك مثل نصرة ربنا -سبحانه 


وتعالى-؟ هو فيه حد يقدر على أمر الله؟ فيه حد يقوى على مواجهة أمر الله؟ يقوم الشيطان يقول له إيه؟ لو انت نصرت الدين وجاهدت 

في الدين لا لا لا هتموت هتموت والدين مش هينتصر برضه على فكرة, يخذلك. ومش بس كده والعيال هتروح والست اللي انت قاعد 
دي هتتجوز واحد تان يبقى انت كده خسرت كل حاجة, ولا دنيا ولا دين خليك بقى في حالك. 

قال: "فعصاه فهاجر" شفت الشيطان بيقعد بيعمل معاك إيه؟ عنده استعداد 5 ۲ ساعة يوسوس. عنده استعداد حط خطوة وخطوة وخطة, 
اتجوزت» والشغل تلاقيه فجأة طلع لك في الشغل فلوس. أرضك وماءك مالك؟ تيجى تشتغل للدين» العيال والزوجة والدنياء دايا يخوفك. 
قال: "فعصاه" كلمة فعصاه دي يا جماعة تخليك تقف. باقول لكم يا حماعة ألفاظ الشيطان محتاجة وقفة يعني إيه فعصاه؟ انت بتعصي مين 
يا صاحبي؟ اللي له ولاية عليك اللي له أمر عليك» انت كده بتعمل إيه؟ بتعصيه. معنى كلمة فعصاه معناها إن إيه؟ الشيطان متمكن هنا في 
الحتة دي. الشيطان إيه؟ في الناحية التانية عمر إذا كان سلك فجاء سلك الشيطان فجا آخر. فيه بني آدمين متمكنين من أنفسهم. فيه بني 
آدمين وجودهم الشيطان بيفر. شيخ الإسلام ابن تيمية لما كان فيه بيقولوا عندنا خرق العادات واحنا بنطير وبنعمل وبنخش النار. قال هم 
طب أنا واقف أهو واعملوا الحاجات دي وأنا واقف, أنا عايز أشوفها بسء انتوا بتعملوا الكلام ده فين؟ قالوا الناس بتقول, قال هم الناس 
دي مين يعنى؟ أنا موجود أهو. مش أنا واحد من الناس عايزكم تعملوه وأنا واقف, فقالوا لا ماتنفعش. قالك لأن الشيطان والشياطين تفر 
من أهل الإيمان. وجودك في المكان يبوظه, يفسده. خلي كده اتنين بيتخانقوا واحد شيخ قام نازلهم قال هم قول بس أعوذ بالله من الشيطان 
الرجيم» الدنيا هديت. واحد طيب واحد بتاع ربنا يشوفهم يقول هم بس يذكرهم بالله, بعد ما كانت السيوف طالعة كله يهدى في دقيقة. 


أهل الإبمان أقوياء, يقووا بمين؟ بالله -سبحانه وتعالى-» 'وَأَنثُمْ الْأَعْلَوْنَ إن كُثُم مُؤْمِنينَ" > اللي خلق الشيطان هو اللي بيقول 
لك ده» الحرب فيها سهام؛ السهم ده تمكن يعمل إيه؟ يجرحك والجرح ممكن يكون في مكان متعب في قلبك. 

"النظرة سهم من سهام إبليس" سهم!! ده معركة فعلا. عنده کرسي» وعنده جنود» وعنده عرش» وعنده خطط, وعنده خطوات» وعنده 
ترتيب وبيحط مرحلیات» وعنده غرفة عملیات» وعنده عمليات انتحارية» وعنده تزيين» وعنده إغواء. وعنده احتناك» وعنده كماين في كل 
مكان, ده راجل مرکز» ده شيطان مركزء ما هو هيخش جهنم انت وظيفته يعنى هو عايش ياكل ويشرب عشان حاجة واحدة بس. عشان 
إغوائك. الإنسان بقى ماشي فين؟ شيطان مين يا عم ماتقلقش علئ, ده أنا الشيطان يخاف مني. 


يقول النبي صلی الله عليه وسلم-: "لا تَكُونَنَ إن اسْتطّغت, أَوَلَ من يَدْخُلٌ السُوق ولا آخرّ من رج منهاء فاا مَعْرَكةُ الشَيْطَانِء وبا 
يَنْصِبْ رَايَئَه"* يعنى الشيطان مكانه فين؟ في السوق. ليه مكانه في السوق؟ ما أنا قولتلك الشيطان بيجى على إيه؟ على المعاصي؟ الشيطان 
وظيفته إيه؟ المعاصي. 

"إن الْمْبَدَِّينَ كَانُوا إِخْوَانَ الشَيَاطِينٍ" » أكتر حد الشيطان يحبه ويأخيه. عارف المؤاخاة. يقولك آخى النبي بين المهاجرين والأنصار. 
أهو الشيطان بيؤاخي مجموعة من البشر. مين بقى البني آدمين اللي بيؤاخيهم الشياطين؟ المبذرين, ليه؟ اللي بينفق فلوسه ووقته في غير محله. 
ده الشيطان بقى يجيبه تعالى تعالى ليه؟ ده أحسن واحد نعمل منه بيئة. نعملك قاعة أفراح كده وتيجي كل يوم الرقاصة» دي اها بيئة 
الشيطان ده مكان الشيطان. السوق؛ السوق ده اللي هو المول عندنا. اللي هو المكان اللي الناس بتبيع وتشترى اللي هو المحلات. دى اسمها 
أسواق. ليه الشيطان يجي فيها ويقعد فيها ويبقى مزاجه حلو فيها. ويبقى قاعد مستربع الكمين بتاعه يعنى قعدته هناء يعنى بيجيب القهوة 
والشاي بتوعه يقعد هناء ليه؟ عشان يكثر فيها الحلف الكذب, ويكثر فيها الطمع. إن التاجر إيه؟ إن التاجر واللّه واقفة عليّ بكذاء انت 
كذاب» ده أنا جايبها سليمة وهي أصلًا... كذاب. ده فبريكة والله العظيم أصليةء ما انت مغير لها ۳ حاجات قبل كده» ما أنا مغيرهم بأصلية 


سح ببسام 

برضه» ده كذاب. يكثر الحلف الكذب» يكثر تضيع حرمات الله. يكثر إن الفلوس بتضيع الصلوات. هصلي دلوقتي, كمان شوية» عشان 
كده يريد الشيطان أن يصدكم عن ذكر الله وعن الصلاة. يبقى الهدف الرئيسي اللي توقع بيه الشيطان هو؟ العاملين الرئيسين اللي بيوقع 
بيهم الشيطان هو إيه؟ ذكر الله والصلاة. 

يبقى في قلبك الإخلاص. الأعمال الرئيسية هي إيه؟ ذكر وصلاة, لأن الشيطان عنده استعداد إن بحط لك ٠‏ ٠ه‏ حاجة عشان ماتصليش 


في وقتها وعشان إيه؟ ماتذكرش ربنا. عشان انت تغفل عن ذكر الله -سبحانه وتعالمت. 


طبعا الترصد؛ يقول النبي -صلى الله عليه وسلم- الشيطان قاعد ممكن يتعامل معاك بعنف. أنا بقولك ممكن يغتالك وممكن يؤزك. دا عنيف 
يشد عليك يعنى» مش يوسوس لك وسوسة خفيفة كده ما تيجي نعمل كذا. ما تفكر بس في كذاء لأ يؤزك اللي هو ماسك معاه سوط كده 
كرباج. امتى الشيطان يوصلك إنك تبقى كرباج يا جماعة. لما قعد فوق -أنا آسف- وحط اللجام ويقولك يمين شمال, لما ساقك. امتى 
ساقك» ها الشهوات ماقدرتش انت تسيطر عليها. طيب أنا ضعيف مش قادر أسيطر على الشهوات» خلاص معدتش قادر, أعمل إيه؟ في 
بقي مش قادر أسيطر على بقي. عشان كده بيقولك لو عايز تكسر الشيطان اكسر نفسك الأول. وده اللي دفع كتير من العلماء يقولك 
إيه؟ إن أعدى الأعداء التى بين جنبيك؛ نفسك, ليه؟ لأن احنا لو كسرنا نفسنا الشيطان مش هيعرف يخش لنا. يعنى خلاص أنا سديت نقطة 
ضعفي. بكلم كتير وأغتاب ده وأنم مع ده اتعلم تسكت» ولما يجي حد يتكلم في سيرة حد نقول إيه؟ اللهم اغفر لنا وله. 

خد بالك يا يوسف باسل عمل كذا كذاء اللهم اغفر لنا وله. يقوم يحصل إيه؟ خلاص أنا شهوة إيه؟ البطن لا لا ده احنا بقى نقلل موضوع 
البطن ده خالص. الفرج العين الأذن السماع والإيه؟ النظرء أعظمهم السماع والنظر؛ إنك انت اتفرجت على حاجة تلاقي الدنيا باظت 
منك» إنك انت ”معت حاجة غيرت لك كل حاجة في حياتك» عشان كده اوعى تعطي معك وبصرك إلا للوحي أو ما دل عليه الوحي. 


أمر الشيطان أمر كتير ومحتاج مننا وقفات» لكن سريعا يا جماعة النجاة من الشيطان محتاجة ذكر الله الصلاة. وأعظم الذكر؛ القرآن. وما 
تيجى تقرأ القرآن خد بالك إن الشيطان هيحول بينك وبين القرآن. أي حاجة ممكن تعملها إلا القرآن. يقولك اعمل أي حاجة إلا إنك 
تحفظ قرآن. بص صوم» أقول لك تصدق» بر أمك أي عمل صاخ المهم ماتحفظش قرآن, ليه؟ لإن الإنسان اللي في قلبه القرآن مابيتحرقش. 
لو جمع هذا القرآن في جلد إهاب» عارف إهاب؟ يعنى جلد لما احترق لا استطاعته النار. يعنى لو بني آدم حوى في قلبه القرآن, هذا يحرم 
نفسه على النار» الشيطان نارء لذلك تيجي تقرأ خليها شوية المهم بلاش قرآن» طيب من أول الصبح» التسويف كمان شوية» طب بس 
نشرب كباية القهوة وناكل وبعدين نبدأ بقى حفظ وبعدين هيحصل إيه؟ وبعدين يخليك تتوه» يخليك تسرح» طب أكلم فلان» عمل خير على 
فكرة مش عمل وحش يا بني رکز. عشان كده "فَإِذًا قرات الْقُرْآنَ قَاسْتَعذ بالل مِنَ الشَيْطًانِ الرَجيم" » إنك قبل ما تسمح إن القرآن 
يسري في دمك قول يا رب أعوذ بك من هذا العدو. 

النبي حصلى الله عليه وسلم- يا جماعة بيستعيذ كل يوم من حاجتين "اللَّهُمَّ عاج اقب والشَهادة. فَاطرَ المسّمِوَاتِ والأرضء رب كل شَيءٍ 
ومَليِكَه أَشْهَدُ إن لا له إلا أنْتَ, اعود بك مِنْ سَرّ نَفْسِيء وَمِنْ شَرْ الشَيْطَانِ وَشِركه"' يبقى حاجتين جنب بعض» ليه؟ ما هو نفسي لها 
شرورء والشرور دي يخش منها الشيطان, فالبي -صلى الله عليه وسلم- بيستعيذ في الصباح والمساء وعند النوم من شر نفسه ومن شر 
الشيطان وشركه. إن احنا لما نيجي نقرأ القرآن نقول أعوذ بالله من الشيطان الرجيم. 


0 


صحيح أن داود 

آخر حاجة هقولكوا عليها إن شوفوا لو انت عايز تستعيذ من أشياءء شوفوا كيف استعاذ البي -صلى الله عليه وسلم- من الشيطان. "قل 
َعُوذْ برب الاس" > أعوذ بك يا ريي وأنت رب الناس» الذي خلقت الناس وملكت الناس» ودبرت أمر الناس ورزقت الئاس "فل 
اعود بِرَبَ الاس" عارف ها أنا باستغيث» استعوذ؛ يعني الجأ أحتمي, يا رب أنا باحتمي بيك» باحتمي بيك وأنت ربي انت مش ربي بس ده 
انت رب الجميع. مش بس كده "فل أَعُودُ رب الاس * مَلِكِ الاس" > طب ما خلاص رب الناس تفيد ملك الناس» لا. لو تقول 
له أنا عايزك تديني» انت اللي بتعطي فلان وانت اللي بتملك كذا وانت اللي بتعطي شوفوا الصفات اللي ربنا علمنا إياها عشان بيها يحمينا 
من الشيطان "فل أَعُوذْ بِرَبَ النّاسِ * مَلِكِ الاس ا" الاس" املك والربوبية والألوهيةء بيقول له يا رب انت اللي تملك كل 
شيءء ويا رب انت اللي بتخلق كل شيء» ويا رب انت اللي بترزق كل شيء» ويا رب انت اللي بتدبر مر کل شيء» يا رب انت الوحيد 
الذي يُعبد, يا رب أنا مش ممكن حد هيحميني إلا انت. "إل الاس" يعني أنا لا أستطيع أن الجأ إلا إليك. يعنى انت الوحيد اللي بتوكل عليهء 
انت الوحيد اللي تمكن تعصمني وتحميني, انت الوحيد اللي تمكن تنجدن في المكان ده. "إل الاس * من شر الْوَسْوَاسِ الاس" 2 
شوف التلات صفات اللي بيستعيذ بيهم عشان إيه؟ عشان من شر مين؟ "الْوَسْوَاسٍ اناس * الَّذِي يُوَسْوِسُ في دور الاس" هٍ 
يبقى هو قاعد على الطريق عامل كمين وجوه صدرك, ويجري جواك مجرى الدم» ويراك من حيث لا تراه» كل ده عشان انت تفهم إن أمر 
الذكر أمر خطيرء وإن عدوك مش هيسيبك بسهولة لأنه بقاله ٠١‏ سنة معاك» يقولك ده أنا شريك في القعدة ديء دا أنا يا بني نص دمك 
من وسوستي "من شَرّ الْوَسْوَاسٍ اناس * الذي يُوَسُْوسُ في صُدُورٍ الاس" شوف الوسواس الخناس يعنى بيخنس» بيخنس امتى؟ مش ظاهر, 
ألعبان فنان» يلف ويحتال» ويلف تان عشان يدخل في الحتة اللي مينفعش يضيعهاء خناس» يوسوس فين؟ مش من خارج الصدور, "في صدُورٍ 
الئاس * من اة" » يعنى إيه ده؟ يعني فيه شياطين إنس؟ آه فيه ناس متجندة» متجند خلاص هو شيطان, أقسم بالله شيطان» 
تسمعه يا جماعة ده شيطان ده كلام الشيطان بالظبط. ده شيطان شيطان» يعنى خطط الشيطان, تزيين الشيطان» إغواء الشيطان» كلام 
الشيطان, ده اللي هو بيحضك على المعصية؛ اللي هو دعاة على أبواب جهنم» شيطان بيدعي» شخصية بني آدم كده شكله كده إيه في 
جسمان إنس لكن هو حقيقة شيطان على باب جهنم» طب أعمل إيه في دا؟ هذا الدعاة على باب جهنم استعيذ بالله» أعوذ بك من #مزات 
الشياطين. 

أقول قولي هذا وأستغفر الله لي ولكم 

حاولوا تقرأوا إغاثة اللهفان من وساوس الشيطان لابن القيم اللي عنده همة طويلة في القراءة» أو اقرأوا عندما ترعى الذئاب الإيه؟ الغنم 
والشيخ وحيد عبد السلام ليه كتاب صغير امه "مداخل الشيطان" يعنى لو عايزين نتدرج؛ اقرا كتاب الشيخ وحيد لإنه جايب مداخل 
الشيطان ازاى سريعا كده ازاى إن هو يغويك وازاى إن هو يجيلك في طريق الطاعة يعنى جايب السبع خطوات ورا بعض كده. وبعدين الشيخ 
رفاعي سرور مفصل في الأحاديث والآيات اكتر وبعد كده إيه؟ ابن القيم طبعا موسوعة يعني. 

أقول قولي هذا وأستغفر الله لي ولكم 





"أصل العداوة (الث ۴ لان)" مخ أسلة "قيم تربوية" 





